[image: image1.png]



สำเนาคู่ฉบับ
ประกาศเทศบาลตำบลทอนหงส์
เรื่อง   สอบราคาจ้างเหมาทำอาหารกลางวัน  ศูนย์พัฒนาเด็กเล็กเทศบาลตำบลทอนหงส์  

ประจำปีงบประมาณ  ๒๕๕๗  (ภาคเรียนที่  ๒/๒๕๕๖)

...................................................
                  
ด้วยเทศบาลตำบลทอนหงส์   อำเภอพรหมคีรี   จังหวัดนครศรีธรรมราช    มีความประสงค์จะ

สอบราคาจ้างเหมาทำอาหารกลางวัน   ภาคเรียนที่  ๒/๒๕๕๖  ศูนย์พัฒนาเด็กเล็กเทศบาลตำบลทอนหงส์
ประจำปีงบประมาณ พ.ศ. ๒๕๕๗   เด็กจำนวน   ๒๘๓  คน  คนละ   ๒๐.-   บาท  จำนวน   ๘๔    วัน  จัดให้มี
อาหารกลางวัน  ๑   มื้อ ต้องประกอบด้วย ข้าวสวย อาหารอย่างน้อย  ๒ อย่าง และขนมหวานหรือผลไม้  ตามฤดูกาล  หรือตามที่เทศบาลกำหนด  ที่ถูกตามหลักโภชนาการและครบ ๕ หมู่  รวมทั้ง เก็บล้างภาชนะที่ใช้ในการรับประทานอาหาร  และแก้วน้ำดื่มให้สะอาดเรียบร้อย  ซึ่งมีราคากลางในการจัดจ้างครั้งนี้  วงเงินจำนวน   ๔๗๕,๔๔๐.-    บาท   (สี่แสนเจ็ดหมื่นห้าพันสี่ร้อยสี่สิบบาทถ้วน)  โดยมีรายละเอียดดังนี้



ผู้มีสิทธิเสนอราคาจะต้องมีคุณสมบัติดังนี้


๑.   ผู้เสนอราคาต้องเป็นผู้มีอาชีพรับจ้างงาน/ขายที่สอบราคาดังกล่าว





๒.  ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของ


หน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ 


๓.  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑๕ 


๔.  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้น  แต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น 


กำหนดยื่นซองสอบราคา  

กำหนดยื่นซองสอบราคา  ตั้งแต่วันที่   ๖  พฤศจิกายน  ๒๕๕๖  ถึงวันที่   ๑๘  พฤศจิกายน  ๒๕๕๖ 
ระหว่างเวลา   ๐๘.๓๐ น.  ถึงเวลา   ๑๖.๓๐  น.   ในวันและเวลาราชการ ให้ยื่นซองสอบราคา ได้ที่กองการศึกษา  
ณ สำนักงานเทศบาลตำบลทอนหงส์  และในวันที   ๑๙  พฤศจิกายน  ๒๕๕๖    ระหว่างเวลา  ๐๘.๓๐  น.  ถึงเวลา  ๑๖.๓๐ น. และวันที่   ๒๐ พฤศจิกายน  ๒๕๕๖  เวลา ๐๙.๓๐ น. – ๑๑.๓๐ น. ให้ยื่นซองสอบราคา   ณ ศูนย์รับข้อมูลข่าวสารและเปิดซองสอบราคา (ห้องท้องถิ่นอำเภอ) ที่ว่าการอำเภอพรหมคีรี  จังหวัดนครศรีธรรมราช   

         

กำหนดเปิดซองสอบราคา


กำหนดเปิดซองสอบราคาใน วันที่   ๒๑  พฤศจิกายน  ๒๕๕๖  ตั้งแต่  เวลา ๑๐.๓๐  น.  เป็นต้นไป
จนแล้วเสร็จ ณ ศูนย์รับและเปิดซองสอบราคา (ห้องท้องถิ่นอำเภอ) ที่ว่าการอำเภอพรหมคีรี  จังหวัดนครศรีธรรมราช


ผู้สนใจติดต่อขอรายละเอียดซื้อเอกสารสอบราคาด้วยตนเอง  หรือซื้อเอกสารสอบราคาทางไปรษณีย์ได้ในราคาชุดละ    ๕๐๐.-  บาท   ( ห้าร้อยบาทถ้วน  )     ได้ที่กองการศึกษา  สำนักงานเทศบาลตำบลทอนหงส์  
๑๐๐/๔ หมู่ที่ ๒ ตำบลทอนหงส์  อำเภอพรหมคีรี จังหวัดนครศรีธรรมราช ๘๐๓๒๐ ในวันที่  ๖  พฤศจิกายน  ๒๕๕๖  ถึงวันที่   ๑๙  พฤศจิกายน  ๒๕๕๖   ตั้งแต่เวลา  ๐๘.๓๐ น.  ถึงเวลา  ๑๖.๓๐ น.  ในวันเวลาราชการ ดูรายละเอียดได้ที่เว็บไซต์www.thonhongcity.go.th    หรือ   สอบถามทางโทรศัพท์   หมายเลข  ๐-๗๕๓๙-๔๒๐๘   ต่อ ๑๓  

โทรสาร  ๐-๗๕๓๙-๔๐๐๓  
2/เงื่อนไขอื่น ๆ…….

เงื่อนไขอื่น ๆ
1. กรณีที่โรงเรียนไม่ได้เปิดทำการเรียนการสอน  เทศบาล ฯจะงดจ่ายค่าอาหารกลางวัน  

ซึ่งจะแจ้งให้ผู้รับจ้างทราบล่วงหน้าก่อน

2. เมื่อ “เทศบาลตำบลทอนหงส์” ตรวจพบว่าการประกอบอาหารของผู้รับจ้างไม่ถูกสุขลักษณะ 

หรือไม่เป็นไปตามเงื่อนไขที่กำหนดในสัญญาจ้าง  เกิน  ๑   ครั้ง  เทศบาล ฯ   สามารถบอกเลิกสัญญาจ้างได้ทันที

โดยไม่มีเงื่อนไข  และผู้รับจ้างไม่สามารถเรียกร้องค่าเสียหายใด ๆ  ทั้งสิ้น


ประกาศ  ณ  วันที่   ๖    เดือน  พฤศจิกายน   พ.ศ. ๒๕๕๖
(นายอมร     แคล้วภัย)

นายกเทศมนตรีตำบลทอนหงส์

